**«Яхшылыкълар гёре туруп яшагъыз!»**

**Аналар яшай дей узакъгъа,**

**Яшлар кеп абур – сый этгенде.**

**Шо борчну кютмесек, озокъда,**

**Геч болар аналар гетгенде…**

**Вагьит Атаев.**

 **«Сююв» деген сез, анадан башланадыр. Сюювню учгъунларын яя аналар, ана къургъан ожакъдан берекет кемимей, яшлары ямандан арекде яшай. Аналагъа абур этген, бирде сююнмей къалмай. Ананы оьз яшына сюювю, огъар бакъгъан йылы иржайыву уллу болгъанда да таймай. Гертилей де аналар тюгюлмю бизин яхшы елгъа алгъышлайгъан, асил ашлар этип къаршылайгъан! Аналаны алдында биз гьар заманда да борчлубуз .**

 **Гьали мен сизин тергевюгюзге иши булан халкъарада абур къазангъан , макътавгъа лайыкълы Тебенкъазанышлы Сельдерханов Альборю ва Ажамны авлетлерини бири, Рабиятны гьакъында язма сюемен. Тебенкъазаныш юртну азарханасында врачны кёмекчи сестрасы болуп 50 йыл загьмат текген. Ол, акушерканы касбусун танглап, шо ишде бай сынав топлагъан.Гьар аврувну янына гелип, кююн, гьалын сорап, маслагьат этип, насигьат берген. Алда бизин азарханада яш тапдырагъан бёлюк бар эди. Рабият бажив акушерка болуп ишлейген йылларда, кёплеге кёмек этген. Арив сёйлеп, авруйгъан адамны гёнгюн алып билмек де – уллу гьюнер.**

**Рабият баживню юзю ачыкъ, тили татли, къолу эмли.**

**Врач гёрсетген бары да процедураланы заманында этген , палаталагъа гирип, аврувлар булан лакъырлашып ,тазалыкъны, низамны талап этген. Аврувланы барысына да тергев берген . Шо саялы Рабият баживге юртлу кьатынланы гьакьындан баракаллабызны билдиребиз.**

 **Уьягьлюсю Алыпкъачев Алыпкъач Шарабутдинович юртда ва районда бек абуру булангьы адам. Ол гьар тюрлю тармакьларда башгьалагьа уьлгю болуп иш герсетген.**

**Артдагьы йылларында ол бизин Тебенкьазанышдагьы №3 мактапны кюрчюсюнден кьургьан , ону директору болуп ишлеген. Рабият бажив ону булан кьошулуп оьмюр сюрегени бу йыл 55 йыл бола. Олар бирче дерт авлетни оьсдюрген, тарбиялагъан. Гьали гиччипавларындан сююнюп туралар. Сизин бу шатлы гюнюгюз булан гьакъ юрекден къутлама сюемен. Рабият баживге бу йыл оьзюгерде 75 йыл бите. Бу экиде тарх бирче геле. Тувгъан гюнюгюз ва агьлюгюз Алыпкьач булан 55- йыл оьмюр сюргенигиз булан сизин къутлап, оьзюгюзге ва авлетлеригизге савлукъ,уьстюнлюклер ёрайман. Сизин оьмюрюгюз узакъ болсун, яшавугъуз шатлы, ашавугъуз таъли болсун!**

**Гьар заман ярыкъ болсун,**

**Шавлалансын уьюгюз.**

**Гьакъ юрекден къутлайман**

**Сизин тувгъан гюнюгюз.**

 **Амирбекова М.И.**

**Тебенкьазаныш №3 мактапны муаллими**

